**Chicago Blackhawks** on yhdysvaltalainen ammattilaistason jääkiekkoseura, jonka kotikaupunki on Chicago Illinoisin osavaltiossa. Seura kuuluu NHL:n Läntisen konferenssin Keskiseen divisioonaan. Vuoteen 1986 asti seuran nimi kirjoitettiin muodossa **Chicago Black Hawks**.

Historia
--------

Chicago Black Hawks perustettiin vuonna 1926, jolloin Frederic McLaughlin liitti seuran NHL-liigaan. McLaughlin osti Portland Rose Buds -seuran ja siirsi taitavimmat pelaajat sieltä uuteen Black Hawksiin. Tuolloin Black Hawks oli vielä nimetön seura. McLaughlin oli ensimmäisen maailmansodan aikana palvellut 86. jalkaväkidivisioonassa, jonka lempinimi oli Black Hawks. Tämä nimi oli luonnollinen valinta myös uudelle jääkiekkoseuralle.

Ensimmäisen pelinsä Black Hawks pelasi marraskuussa 1926, jolloin se kaatoi Toronto St. Patricksin luvuin 4–1. Ensimmäinen kausi sujui hyvin, ja seura sijoittui kolmanneksi omassa divisioonassaan. Pudotuspeleissä seura putosi kuitenkin jo ensimmäisellä kierroksella. McLaughlin erotti seuran päävalmentajan Pete Muldoonin, joka totesi, että Black Hawks ei tule ikinä voittamaan runkosarjaa. Tästä sanonnasta tuli tunnettu "Muldoonin kirous", jonka rikkomiseen meni 40 vuotta. Kauden jälkeen Black Hawks vaihtoi kotistadioninsa Chicago Stadiumiin, joka oli seuran kotiareenana vuoteen 1994 saakka.

Kaudeksi 1933–1934 McLaughlin sai kasattua liigan parhaan joukkueen, joka maalivahti Charlie Gardinerin johdolla voitti seuran ensimmäisen Stanley Cup -pokaalin. Gardiner kuoli vain muutama kuukausi voiton jälkeen, mikä vaikutti merkittävästi seuran tasoon. Black Hawks jäi ilman pudotuspelipaikkaa kaudella 1936–1937. Seuraavakin kausi oli vaikeahko, kunnes seura teki voitti monien yllätykseksi Montreal Canadiensin ja eteni pudotuspeleihin. Black Hawks pelasi erinomaisesti aina loppuottelusarjaan saakka ja valloitti historiansa toisen Stanley Cupin.

McLaughlin kuoli vuonna 1944. Black Hawks pääsi pudotuspeleihin vain kerran vuosien 1946–1958 aikana. Joukkueessa oli kuitenkin erinomaisia yksittäisiä pelaajia: Max Bentley voitti ensimmäisen Black Hawksin pelaajana Hart Trophyn, kauden arvokkaimman pelaajan palkinnon. Bill Mosienko teki kolme maalia 21 sekunnin sisään kaudella 1944–1945. Doug ja Max Bentley muodostivatkin Mosienkon kanssa liigan tehokkaimman ketjun, joka sai lempinimen Pony Line.

Kaudella 1953–1954 Black Hawks aloitti nousun takaisin kohti sarjan kärkeä. Entiset Detroit Red Wings -osakkaat James D. Norris ja Arthur Wirtz ottivat komennon joukkueessa*selvennä*. He palkkasivat entisen Detroit-pelaajan Tommy Ivanin kokoamaan Black Hawksista menestyvän joukkueen. Seitsemän vuoden kuluttua Black Hawks voitti jälleen Stanley Cupin vuonna kaudella 1960–1961. Seura rikkoi samalla kaudella kaikki runkosarjan voitto- ja piste-ennätyksensä. Tällä kaudella joukkueessa pelasivat Stan Mikita ja Bobby Hull, jotka vieläkin ovat Black Hawksin sisäisen pistepörssin kärkinimet.

Kaudella 1966–1967 Black Hawks mursi Muldoonin kirouksen voittaen runkosarjan, mutta pudotuspeleissä joukkue putosi jatkosta. Tämän kauden jälkeen NHL laajeni, mutta Black Hawks palasi runkosarjan voittajaksi kaudella 1969–1970, lähinnä huikean tulokaskauden pelanneen Tony Espositon ansiosta. Seuraavien vuosien aikana Black Hawks pääsi loppuotteluihin neljä kertaa, mutta ei voittanut kertaakaan mestaruutta.

1970-luvun alun jälkeen Black Hawksin menestys oli hyvin vaatimatonta. Kaudella 1981–1982 joukkue pelasi erinomaiset pudotuspelit heikosti menneen runkosarjan jälkeen. Tämä loi uskoa Black Hawksin kannattajiin, ja otteluiden yleisömäärät nousivat. Seuraavalla kaudella seura voittikin divisioonansa. Black Hawks eteni aina konferenssin loppuotteluihin saakka, mutta loppuottelupaikaan se ei yltänyt. Vuonna 1986 Black Hawksin nimi vaihtui Blackhawksiksi, koska se oli alkuperäisessä sopimuksessa vuonna 1926 painettu Blackhawks.

Mike Keenan otti vastuun Blackhawksin valmennuksesta kaudella 1988–1989 ja joukkue eteni heti seuraavana keväänä konferenssin loppuotteluihin. Vuonna 1992 Blackhawks ylsi NHL:n loppuotteluun saakka, jossa se hävisi Pittsburgh Penguinsille. Tuolloin joukkueessa pelasivat muun muassa Chris Chelios, Jeremy Roenick ja Ed Belfour.

Vuonna 1994 Blackhawksin kotihalli vaihtui Chicago Stadiumista United Centeriin. Kevään 1995 jälkeisinä 13 kautena seura ei selviytynyt edes konferenssin loppuotteluun saakka. Kausi 2008–2009 oli Chicagon parhaimpia kausia vuosiin. Joukkue eteni pudotuspeleihin, pudotti ensimmäisellä kierroksella Calgary Flamesin otteluvoitoin 4–2 ja toisella kierroksella Vancouver Canucksin voitoin 4–2 ja eteni konferenssin loppuotteluihin.

Blackhawksin joukkue Valkoisessa talossa Stanley Cupin 2013 voiton kunniaksi yhdessä Yhdysvaltain presidentin Barack Obaman kanssa.
Kaudella 2009–2010 Chicago voitti ensimmäisen Stanley Cupinsa lähes puolen vuosisadan jälkeen. Joukkue päihitti loppuottelusarjassa Philadelphia Flyersin otteluvoitoin 4–2. Mestaruuden ratkaisseen ottelun voittomaalin teki jatkoajalla Patrick Kane. Pudotuspelien arvokkaimman pelaajan palkinnon, Conn Smythe Trophyn sai Jonathan Toews.

Kaudella 2012–2013 Chicago Blackhawks voitti seurahistoriansa viidennen Stanley Cupin ja toisen Presidents’ Trophyn voitettuaan runkosarjan 77 pisteellä. Pudotuspelien arvokkaimmaksi pelaajaksi valittiin Blackhawks-hyökkääjä Patrick Kane, joka teki 19 tehopistettä 23 pudotuspeliottelussa.

Kesäkuussa 2015 Blackhawks voitti historiansa kuudennen Stanley Cupin.

Patrick Kane voitti ensimmäisenä yhdysvaltalaisena NHL:n parhaan pelaajan palkinnon.
Teuvo Teräväinen juhlimassa Chicagon torilla vuoden 2015 Stanley Cup -mestaruutta

Kotihallit
----------

Paddy Harmon halusi perustaa Chicagoon NHL-joukkueen, mutta myöhästyi.*selvennä* Hän kuitenkin sijoitti 2,5 miljoonaa dollaria Chicago Stadiumin rakentamista varten. Halli valmistui vuonna 1929, ja ensimmäinen tapahtuma siellä oli nyrkkeilyottelu. Yhdeksän kuukautta myöhemmin Blackhawks pelasi 14 212 katsojan ollessa paikalla ensimmäisen ottelunsa hallissa. Määrä rikkoi yli 6 000 katsojalla entisesen kotihallin Chicago Coliseumilla yleisöennätyksen.

Chicago Stadiumia pidettiin arkkitehtuurisesti hienona ja muutenkin valtavana. Sinne mahtuikin lähes kaksinkertaisesti Madison Square Gardenin katsojaluku, joka oli siihen aikaan suurin halli. Halli olikin hyvin suosittu paikka konserteille, urheilutapahtumille ja poliittisille tapahtumille.

Viimeinen ottelu hallissa pelattiin vuonna 1994 Toronto Maple Leafsia vastaan.

Nykyään Blackhawks pelaa ottelunsa United Centerissä, jonka rakentaminen aloitettiin vuonna 1992. Blackhawks pelasi ensimmäisen ottelunsa United Centerissä vuonna 1995 voittaen Edmonton Oilersin luvuin 5–1. Hallin rakentaminen maksoi 175 miljoonaa dollaria ja sinne mahtuu 20 500 katsojaa.

Tunnukset
---------

### Chicago Black Hawks

* 1926–1935 1926–1935
* 1925–1937 1925–1937
* 1937–1941 1937–1941
* 1941–1955 1941–1955
* 1955–1957 1955–1957
* 1957–1959 1957–1959
* 1959–1986 1959–1986

### Chicago Blackhawks

* 1986–1989 1986–1989
* 1989–1996 1989–1996
* 1996–1999 1996–1999
* 1999– 1999–

Pelaajat
--------

### Joukkue kaudella 2023–2024

| Chicago Blackhawks kaudella 2023–2024 |
| --- |
| Kokoonpano | Valmentajat |
| **Maalivahdit*** 34  Tšekki Petr Mrázek
* 40  Ruotsi Arvid Söderblom

**Puolustajat*** 46  Kanada Louis Crevier
* 38  Kanada Ethan Del Mastro
* 4  Yhdysvallat Seth Jones **(A)**
* 44  Yhdysvallat Wyatt Kaiser
* 55  Kanada Kevin Korchinski
* 24  Yhdysvallat Jaycob Megna
* 5  Yhdysvallat Connor Murphy **(A)**
* 25  Yhdysvallat Jarred Tinordi
* 72  Yhdysvallat Alex Vlašić
* 22  Venäjä Nikita Zaitsev
 |  | **Hyökkääjät*** 15  Yhdysvallat Joey Anderson
* 89  Kanada Andreas Athanasiou
* 98  Kanada Connor Bedard
* 43  Yhdysvallat Colin Blackwell
* 16  Kanada Jason Dickinson
* 8  Yhdysvallat Ryan Donato
* 58  Kanada MacKenzie Entwistle
* 17  Yhdysvallat Nick Foligno **(A)**
* 71  Kanada Taylor Hall
* 52  Kanada Reese Johnson
* 90  Yhdysvallat Tyler Johnson
* 23  Sveitsi Philipp Kurašev
* 91  Yhdysvallat Frank Nazar
* 11  Kanada Taylor Raddysh
* 27  Saksa Lukas Reichel
* 84  Yhdysvallat Landon Slaggert
 |  | **Päävalmentaja*** Luke Richardson

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 15. huhtikuuta 2024 |

### Joukkueenjohto

* **Päävalmentaja:** Luke Richardson Kanada
* **Apuvalmentaja:** Kevin Dean Yhdysvallat
* **Apuvalmentaja:** Derek King Kanada
* **Apuvalmentaja:** Derek Plante Yhdysvallat
* **Maalivahtivalmentaja:** Jimmy Waite Kanada
* **Videovalmentaja:** Matt Meacham Yhdysvallat
* **Apuvideovalmentaja:** Adam Gill Yhdysvallat
* **Fysiikkavalmentaja:** Paul Goodman Yhdysvallat
* **Apufysiikkavalmentaja:** Patrick Becker Yhdysvallat
* **Luistelu- & Taitovalmentaja:** Kevin Delaney Yhdysvallat
* **Kehitysvalmentaja (maalivahdit):** Peter Aubry KanadaIso-Britannia
* **Kehitysvalmentaja (fysiikka):** Christian Burrus Yhdysvallat
* **Kehitysvalmentaja:** Brian Campbell Kanada
* **Kehitysvalmentaja:** Erik Condra Yhdysvallat
* **Kehitysvalmentaja:** Kendall Coyne Schofield Yhdysvallat
* **Kehitysvalmentaja:** Yanic Perreault Kanada
* **Huoltopäällikkö:** Troy Parchman Kanada
* **Toimitusjohtaja:** Kyle Davidson Kanada
* **Apulaistoimitusjohtaja:** Jeff Greenberg Yhdysvallat
* **Apulaistoimitusjohtaja:** Norm Maciver Kanada
* **Henkilöstöjohtaja:** Karilyn Pilch Yhdysvallat
* **Pelaajakehitysjohtaja:** Mark Eaton Yhdysvallat
* **Amatöörien kykyjenetsinnän johtaja:** Mike Doneghey Yhdysvallat
* **Euroopan kykyjenetsinnänjohtaja:** Mats Hallin Ruotsi
* **Omistaja:** Danny Wirtz Yhdysvallat

### Ennätykset

* Eniten maaleja kaudessa: Kanada Bobby Hull, 58 (1968–1969)
* Eniten syöttöjä kaudessa: Kanada Denis Savard, 87 (1987-1988)
* Eniten pisteitä kaudessa: Kanada Denis Savard, 131 (1987–1988)
* Eniten kausia: SlovakiaKanada Stan Mikita, 22
* Eniten jäähyjä kaudessa: Yhdysvallat Mike Peluso, 408 (1991–1992)
* Eniten nollapelejä kaudessa: KanadaYhdysvallat Tony Esposito, 15 (1969-1970)
* Eniten pisteitä kaudessa puolustajana: Kanada Doug Wilson, 85 (1981-1982)

### Jäädytetyt numerot

* **1** Kanada Glenn Hall
* **3** Kanada Pierre Pilote
* **9** Kanada Bobby Hull
* **18** Kanada Denis Savard
* **21** SlovakiaKanada Stan Mikita
* **35** KanadaYhdysvallat Tony Esposito
* **99** Kanada Wayne Gretzky (jäädytetty koko NHL-liigassa)

### Hall Of Fame -pelaajat


|  |  |
| --- | --- |
| 
* Kanada Doug Bentley
* Kanada Max Bentley
* Kanada Roy Conacher
* Kanada Art Coulter
* Kanada Murray Costello
* Kanada Phil Esposito
* KanadaYhdysvallat Tony Esposito
* Kanada Bill Gadsby

 | 
* Kanada Chuck Gardiner
* Kanada Glenn Hall
* Kanada Bobby Hull
* SlovakiaKanada Stan Mikita
* Kanada Bill Mosienko
* Kanada Pierre Pilote
* Kanada Denis Savard
* Kanada Earl Seibert

 |

Katso myös
----------

* Luettelo Chicago Blackhawksin pelaajista

Lähteet
-------

* Chicago Blackhawksin virallinen Internet-sivusto

### Viitteet

1. 1 2  Chicago Blackhawks | History & Notable Players | Britannica *www.britannica.com*.  20.2.2024. Viitattu 22.2.2024. (englanniksi)
2. ↑  Chicago Blackhawks | History & Notable Players | Britannica *www.britannica.com*.  10.9.2023. Viitattu 13.9.2023. (englanniksi)
3. ↑
4. ↑  49 vuoden odotus päättyi - Chicago mestariksi! *YLE Urheilu*.  10.6.2010. Helsinki:  Yleisradio. Viitattu 10.6.2010.
5. ↑  Finaalien floppaajasta pudotuspelien arvokkain *YLE Urheilu*.  10.6.2010. Helsinki:  Yleisradio. Viitattu 10.6.2010.
6. ↑  Chicago on Stanley Cup -mestari 2013![vanhentunut linkki] *Ilta-Sanomat*. 25.6.2013.
7. ↑
8. ↑
9. ↑  Conn Smythe Trophy *NHL.com*.  2013. NHL. Viitattu 25.6.2013. (englanniksi)
10. ↑  2012–2013 – Playoffs – Stats *NHL.com*. NHL. Viitattu 25.6.2013. (englanniksi)
11. ↑  CHI Records *records.nhl.com*. Viitattu 22.2.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Chicago Blackhawks**.
* Suomalaiset Chicago Blackhawks pelaajat, nhlfinns.com

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |